
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1482 


26 Νοεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λειτουργία παραρτήματος Κέντρου Εξυπηρέτησης 


Πολιτών στην πόλη της Κυπαρισσίας της Νομαρ¬ 
χιακής Αυτοδιοίκησης Μεσσηνίας. 1 

Προθεσμία καταβολής εισφορών υπέρ ΙΚΑ από το 

«Κέντρο Ερευνών για θέματα Ισότητας». 2 

Χορήγηση έκτακτης οικονομικής ενίσχυσης ύψους 


352,16 ΕΥΡΩ (120.000 δρχ.) στους συνταξιούχους 
του ΟΓΑ - μονίμους κατοίκους των περιοχών των 


Νομών Κέρκυρας και Αρκαδίας που επλήγησαν 

από πυρκαγιές κατά το έτος 2000. 3 

Έγκριση Κανονισμού Αρχηγού Λιμενικού Σώματος, 
που αφορά τους όρους διάθεσης των μέσων και το 
είδος των παρεχομένων υπηρεσιών από το Λ.Σ. σε 
τρίτους. 4 


ΑΠΟΦΑΣΕΙ Σ 

Αριθ. ΔΙΣΚΠΟ Φ.Ι/οικ. 22535 (1) 

Λειτουργία παραρτήματος Κέντρου Εξυπηρέτησης Πολι¬ 
τών στην πόλη της Κυπαρισσίας της Νομαρχιακής Αυ¬ 
τοδιοίκησης Μεσσηνίας. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Της παραγράφου 1,2,3,4,5 και7του άρθρου 31 του 
Ν. 3013/ 2002 «Αναβάθμιση της πολιτικής προστασίας και 
άλλες διατάξεις» (ΦΕΚ 102/Α71.5.2002). 

β) Του Ν. 2880/ 2001 «Πρόγραμμα "ΠΟΛΙΤΕΙΑ" για την 
μεταρρύθμιση και τον εκσυγχρονισμό της Δημόσιας Διοί¬ 
κησης και άλλες διατάξεις» (ΦΕΚ 9/Α730.1.2001). 

γ) Του άρθρου 29Α'του Ν. 1558/1985 (ΦΕΚ 137/Α7 1985), 
όπως προστέθηκε με το άρθρο 27 του Ν. 2081/92 (ΦΕΚ 
154/Α71992) και τροποποιήθηκε με τις διατάξειςτου εδαφίου 
α'τηςπαρ. 2 του άρθρου 1 του Ν. 2469/97 (ΦΕΚ38/Α71997). 

2. Την ΔΙΔΚ/Φ. 1 /2/22875/ (ΦΕΚ 1480/Β731.10.2001) κοι¬ 
νή απόφαση του Πρωθυπουργού και του Υπουργού Εσω¬ 


τερικών, Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης». 

3. Το γεγονός ότι από τις διατάξεις της απόφασης αυ¬ 
τής ενεργοποιείται η δαπάνη που είχε προϋπολογιστεί 
κατά τη ψήφιση των διατάξεων του άρθρου 31 του Ν. 
3013/2002, κατά το μέρος που αυτή αφορά τη λειτουργία 
των αναφερομένων στην παρούσα απόφαση Κέντρων 
Εξυπηρέτησης των Πολιτών, αποφασίζουμε: 

Το Κέντρο Εξυπηρέτησης Πολιτών της Νομαρχιακής 
Αυτοδιοίκησης Μεσσηνίας με ηλεκτρονικό αριθμό 260, 
του οποίου η έναρξη λειτουργίας ορίστηκε στην ΔΙΣΚΠΟ/ 
Φ.Ι/οικ. 16483/4-9-2002 απόφασή μας (ΦΕΚ 1153/Β7 
4.9.2002), λειτουργεί με ένα παράρτημα στην πόλη της 
Κυπαρισσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2002 

Ο ΥΦΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-♦- 

Αριθ. Φ21/1936 (2) 

Προθεσμία καταβολής εισφορών υπέρ ΙΚΑ από το 
«Κέντρο Ερευνών για θέματα Ισότητας». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2972/2001 (ΦΕΚ 
291/Α). 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α'). 

3. Τις διατάξειςτου Π.Δ. 213/1992 (ΦΕΚ 102/Α) «Οργα¬ 
νισμός Γενικής Γραμματείας Κοινωνικών Ασφαλίσεων, 
Υπουργείου Υγείας Πρόνοιας και Κοινωνικών Ασφαλί¬ 
σεων» και του Π.Δ. 372/95 (ΦΕΚ 201/Α') «Μεταφορά της 
Γ ενικής Γ ραμματείας Κοινωνικών Ασφαλίσεων από το 
Υπουργείο Υγείας Πρόνοιας και Κοινωνικών Ασφαλίσεων 
στο Υπουργείο Εργασίας». 

4. Την 80088/31.10.2001 (ΦΕΚ 1485/Β') κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Τις διατάξεις του άρθρου 29Ατου Ν. 1558/85, όπως 
συμπληρώθηκαν με το άρθρο 27 του Ν. 2081/1992 (ΦΕΚ 
154/Α") και τροποποιήθηκαν μετηνπαρ. 2α του άρθρου 1 
του Ν. 2469/1997 (ΦΕΚ38/Α'). 

6. Το ΔΟΑ/Φ. 10/12/20195/23.10.2002 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης. 

8. Το γεγονός ότι η απόφαση αυτή δεν προκαλεί επι¬ 
βάρυνση στον προϋπολογισμό του ΙΚΑ, αλλά ελάχιστη 
υστέρηση εσόδων του κατά ένα μήνα, αποφασίζουμε: 

Η προβλεπόμενη από το τρίτο εδάφιο της παρ. 3 του 
άρθρου 26 του Α.Ν. 1846/51, όπως ισχύει σήμερα, προ¬ 
θεσμία καταβολής ασφαλιστικών εισφορών στο ΙΚΑ για 
το Δημόσιο, τα Ν.Π.Δ.Δ. και τους ΟΤΑ α' και β' βαθμίδας, 
εφαρμόζεται και για το «Κέντρο Ερευνών για θέματα Ισό¬ 
τητας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2002 

Ο ΥΦΥΠΟΥΡΓΟΣ 

Ρ. ΣΠΥΡΟΠΟΥΛΟΣ 
-♦- 

Αριθ. Φ34α/465 (3) 

Χορήγηση έκτακτης οικονομικής ενίσχυσης ύψους 
352,16 ΕΥΡΩ (120.000 δρχ.) στους συνταξιούχους του 
ΟΓΑ - μονίμους κατοίκους των περιοχών των Νομών 
Κέρκυρας και Αρκαδίας που επλήγησαν από πυρκα¬ 
γιές κατά το έτος 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. Δ/τος 2698/1953 
(ΦΕΚ315/Β'). 

2. Την ανάγκη οικονομικής στήριξης των συνταξιούχων 
ΟΓΑ περιοχών της χώρας που επλήγησαν από πυρκαγιές 
κατά το έτος 2000. 

3. Τις διατάξεις του Π. Δ/τος 213/1992 (ΦΕΚ 102/Α') 
«Οργανισμός της Γενικής Γραμματείας Κοινωνικών 
Ασφαλίσεων, Υπουργείου Υγείας Πρόνοιας και Κοινωνι¬ 
κών Ασφαλίσεων» και του Π. Δ/τος 372/95 (ΦΕΚ 201/Α') 
«Μεταφορά της Γενικής Γραμματείας Κοινωνικών Ασφα¬ 
λίσεων από το Υπουργείο Υγείας Πρόνοιας και Κοινωνι¬ 
κών Ασφαλίσεων στο Υπουργείο Εργασίας». 

4. Το Π.Δ. 143/13-4-2000 «Διορισμός Υπουργών, ανα¬ 
πληρωτή Υπουργού και Υφυπουργών» (ΦΕΚ 122/Α'). 

5. Την 1100383/1330/Α0006/2001 (ΦΕΚ 1485 Β) απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

6. Την 80088/2001 (ΦΕΚ 1485 Β) απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 610/Β'). 

7. Τις διατάξεις της παρ. 3 του άρθρου 22 του Ν. 2362/ 
27.11.95 (ΦΕΚ247/Α'). 

8. Τις διατάξεις του άρθρου 27 του Ν. 2081/1992 (ΦΕΚ 
154/Α'), όπως αντικαταστάθηκε με το άρθρο 1 του Ν. 
2469/1997 9 Α '38) και το γεγονός ότι από την εφαρμογή 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού αλλά η δαπάνη 


βαρύνει τον προϋπολογισμό του ΟΓΑ και το ύψος της 
υπολογίζεται σε τετρακόσιες σαράντα τέσσερις χιλιάδες 
εβδομήντατέεσερα ευρώ (444.074), αποφασίζουμε: 

1. Εγκρίνουμε τις 918/Θ7/19-9-2002 και 921/05/ 

3.10.2002 αποφάσεις του Διοικητικού Συμβουλίου του 
Ο.Γ.Α., με τις οποίες αποφασίστηκε η χορήγηση εφάπαξ 
έκτακτης οικονομικής ενίσχυσης στους συνταξιούχους 
του Ο.Γ.Α. που διέμεναν μόνιμα στις περιοχές της χώρας, 
οι οποίες επλήγησαν από πυρκαγιές κατά το έτος 2000, 
όπως αυτές οι περιοχές οριοθετήθηκαν με τις κοινές 
υπουργικές αποφάσεις 6218/Α32/13-9-2002 (ΦΕΚ 1237/ 
Β723-9-2002) (περιοχές Νομού Κέρκυρας) και 813/Α32/ 

2.9.2002 (ΦΕΚ 1169/Β710.9.2002) (περιοχές Νομού Αρ¬ 
καδίας). 

2. α) Κριτήριο για την καταβολή της εφάπαξ έκτακτης 
οικονομικής ενίσχυσης ορίζεται η μόνιμη διαμονή του 
συνταξιούχου στις ως άνω οριοθετημένες πυρόπληκτες 
περιοχές κατά την ημερομηνία εκδήλωσης της πυρκα¬ 
γιάς. 

Β) Για την εφαρμογή της παρούσας απόφασης, ως συ¬ 
νταξιούχοι νοούνται όσοι ελάμβαναν σύνταξη κατά την 
ημερομηνία εκδήλωσης της πυρκαγιάς στην περιοχή της 
μόνιμης διαμονής τους και σε όσους το δικαίωμα κατα¬ 
βολής της σύνταξης ανατρέχει στην παραπάνω ημερο¬ 
μηνία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ.ΑΣΦΑΛΙΣΕΩΝ 

Γ. ΦΛΩΡΙΔΗΣ Ρ. ΣΠΥΡΟΠΟΥΛΟΣ 

-♦- 

Αριθ. 1329.1/53/02 (4) 

Έγκριση Κανονισμού Αρχηγού Λιμενικού Σώματος, που 
αφορά τους όρους διάθεσης των μέσων και το είδος 
των παρεχομένων υπηρεσιών από το Λ.Σ. σε τρίτους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 29Α του Ν.1558/1985 «Κυβέρνηση και 
Κυβερνητικά όργανα» (ΦΕΚ 137/Α /1985), όπως συμπλη¬ 
ρώθηκε με το άρθρο 27 του Ν. 2081/92 (ΦΕΚ 154/Α71992) 
και τροποποιήθηκε με το άρθρο 1 παρ. 2α του Ν. 2469/97 
(ΦΕΚ38/Α71997). 

β) Του άρθρου 60 του Ν. 2935/2001 «Προσωπικό Λιμε¬ 
νικού Σώματος και άλλες διατάξεις» (ΦΕΚ 162/Α /2001). 

γ) Του Π.Δ. 81/2002 (ΦΕΚ 57/Α72002) «Συγχώνευση 
των Υπουργείων Εθνικής Οικονομίας και Οικονομικών 
στο Υπ. Οικονομίας και Οικονομικών». 

2. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ 1485/Β72001). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Εγκρίνουμε τον Κανονισμό του Αρχηγού του Λιμενι¬ 
κού Σώματος, ο οποίος εκδόθηκε σε εφαρμογή της 

παρ. 3 του άρθρου 60 του Ν. 2935/2001 (ΦΕΚ 162/Α') και 
αφορά τους όρους διάθεσης των μέσων και το είδος 
των παρεχόμενων υπηρεσιών από το Λ.Σ. σε τρίτους. 


ΚΑΝΟΝΙΣΜΟΣ 

ΑΡΧΗΓΟΥ ΛΙΜΕΝΙΚΟΥ ΣΩΜΑΤΟΣ 

«Περί διάθεσης μέσων και παροχής υπηρεσιών 
από το ΑΣ σε τρίτους». 


Ο ΑΡΧΗΓΟΣ ΑΣ 

Έχοντας υπόψη: 

α) Το άρθρο 60 παρ. 3 του Ν. 2935/2001 (ΦΕΚ 162/Α7 
19.7.2001). 

β) Το άρθρο 15παρ. 7του Ν. 2362/95 (ΦΕΚ247/Α71995). 

γ) Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του Κρατι¬ 
κού Προϋπολογισμού, εκδίδουμε τον ακόλουθο Κανο¬ 
νισμό. 

Άρθρο 1 

ΣΚΟΠΟΣ ΤΟΥ ΚΑΝΟΝΙΣΜΟΥ 


Σκοπός του παρόντος Κανονισμού είναι ο καθορισμός 
των περιπτώσεων, οι όροι διάθεσης των μέσων (χερ¬ 
σαίων, πλωτών, εναέριων) και το είδος των παρεχομένων 
από το ΑΣ σε τρίτους υπηρεσιών με καταβολή ανταλλάγ¬ 
ματος, η κατανομή των εσόδων στα Ασφαλιστικά Ταμεία, 
οι αρμόδιοι για την έγκριση διάθεσης αυτών, ο καθορι¬ 
σμός του τιμολογίου για κάθε ώρα χρήσης των μέσων ή 
παροχής υπηρεσιών από το προσωπικό ΑΣ, τα απαιτού- 
μενα δικαιολογητικά και η διαδικασία είσπραξης των 
οφειλομένων χρηματικών ποσών. 

Άρθρο 2 

ΠΕΡΙΠΤΩΣΕΙΣ ΔΙΑΘΕΣΗΣ ΠΡΟΣΩΠΙΚΟΥ ΚΑΙ ΜΕΣΩΝ ΑΣ 
ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ 

1. Επιτρέπεται η δωρεάν διάθεση του προσωπικού ΑΣ 
και των μέσων αυτού (χερσαίων, πλωτών, εναέριων) προς 
παροχή υπηρεσιών για κοινωφελείς σκοπούς και στις 
περιπτώσεις αντιμετώπισης εκτάκτων αναγκών ανωτέ- 
ρας βίας (π.χ. ναυάγια - σεισμοί - πλημμύρες - πυρκαϊές 
σε πλοία κ.λπ.). 

2. Οι περιπτώσεις που τα ανωτέρω μέσα και το προ¬ 
σωπικό ΑΣ θα διατίθενται σε τρίτους με καταβολή ανταλ¬ 
λάγματος είναι οι παρακάτω: 

α. Μεταφορά ασθενών, μετά από προηγούμενη αίτηση 
του Εθνικού Κέντρου Άμεσης Βοήθειας (ΕΚΑΒ). 

β. Μεταφορά εκπροσώπων δημοσίων φορέων, ΝΠΔΔ 
και Οργανισμών, μόνο για έκτακτες περιπτώσεις. 

γ. Παραγωγή κινηματογραφικών ταινιών, τηλεοπτικών 
σειρών, διαφημιστικών παραγωγών κ.λπ. 

δ. Συνοδεία κατασχεμένων πλοίων για μετακίνηση τους 
εντός της Ελληνικής επικράτειας. 

ε. Άσκοπη κινητοποίηση επιχειρησιακών μέσων ΑΣ με 
δόλο ή ευήθεια προς παροχή οποιοσδήποτε βοήθειας, 
σε βάρος εκείνου που την προκάλεσε. 

στ. Παροχή υπηρεσιών ασφαλείας για την μεταφορά 
καλλιτεχνικών έργων και ιδιωτικών συλλογών, ή αγαθών 
μεγάλης αξίας. 

ζ. Παροχή υπηρεσιών ασφαλείας σε Οργανισμούς, Α.Ε. 
και ιδιώτες μετά από σχετική αίτησή τους. 

η. Παροχή υπηρεσιών ασφαλείας για μεταφορά χρημα¬ 
ταποστολών. 


θ. Παροχή υπηρεσίας ασφαλούς φύλαξης ανευρεθέ- 
ντων ή κατασχεθέντων, λόγω παρανόμων πράξεων, σκα¬ 
φών ή χερσαίων μέσων, σε βάρος των ιδιοκτητών αυτών. 

ι. Παροχή υπηρεσιών εκπαίδευσης σε ιδιώτες. 

ια. Ρυμούλκηση ιδιωτικού σκάφους (λόγω έκτακτης 
ανάγκης). 

ιβ. Προστασία ευαίσθητων περιοχών ή θαλάσσιων οργανι¬ 
σμών (θαλάσσια πάρκα, χελώνα καρέτα - καρέτα κ.λπ.), και 

ιγ. Κάθε άλλη περίπτωση που ήθελε προκύψει και αφο¬ 
ρά διάθεση μέσων, προσωπικού και παροχή υπηρεσιών 
προς τρίτους από το ΑΣ. 

Άρθρο 3 

ΔΙΑΔΙΚΑΣΙΑ ΔΙΑΘΕΣΗΣ ΠΡΟΣΩΠΙΚΟΥ ΚΑΙ ΜΕΣΩΝ ΑΣ 

1. Την διάθεση του προσωπικού ΑΣ, προς παροχή υπη¬ 
ρεσιών σε τρίτους, αρμόδια να εγκρίνει είναι η Διεύθυν¬ 
ση Προσωπικού ΑΣ (ΥΕΝ/ΔΠΛΣ). 

2. Την διάθεση των χερσαίων, πλωτών και εναερίων 
μέσων του ΑΣ, αρμόδια να εγκρίνει είναι η Διεύθυνση 
Επιχειρησιακών Μέσων και Ειδικών Μονάδων ΑΣ (ΥΕΝ/ 
ΔΕΜΕΜ), ή ο αρμόδιος κατά περιοχή Διευθυντής της Πε¬ 
ριφερειακής Διοίκησης. 

3. Τις μη εργάσιμες ημέρες και ώρες η έγκριση θα χο¬ 
ρηγείται από τον Αξιωματικό Γενικών Καθηκόντων του 
ΥΕΝ (ΥΕΝ/ΑΓΚ) μετά από συνεννόηση με τις αρμόδιες 
Διευθύνσεις. 

4. Η αίτηση για διάθεση μέσων ή προσωπικού ΑΣ θα 
διαβιβάζεται τουλάχιστον τρεις (3) ημέρες πριν, από τον 
ενδιαφερόμενο φορέα ή φυσικό πρόσωπο, στην αρμόδια 
Διεύθυνση του ΥΕΝ, ή στην Λιμενική Αρχή, όταν ζητείται 
μέσον, με την οποία θα γνωστοποιείται η ημερομηνία, η 
ώρα, ο τόπος αναχώρησης και προορισμού, ο σκοπός, η 
διάρκεια διάθεσης, πλήρη στοιχεία των ατόμων που θα 
μετακινηθούν με τα μέσα ΑΣ ενώ όταν ζητείται προσωπι¬ 
κό ΑΣ, πέραν των πιο πάνω στοιχείων και ο αριθμός των 
ατόμων(ως υπόδειγμα αίτησης «ΠΑΡΑΡΤΗΜΑΤΟΣ Α». 

5. Σε περιπτώσεις επειγόντων και εκτάκτων περιστα¬ 
τικών, η αίτηση μπορεί να υποβληθεί κατ’αρχήν τηλεφω¬ 
νικά και στη συνέχεια να ακολουθεί υποβολή εγγράφου 
αιτήματος για έγκριση. 

6. Η έγκριση χορηγείται εγγράφως από την αρμόδια 
Υπηρεσία, στην οποία θα αναγράφεται, πλην των άλλων 
και το προβλεπόμενο κατά περίπτωση κόστος διάθεσης 
προσωπικού ή μέσων, που θα χρησιμοποιηθούν. 

7. Η Υπηρεσία που διέθεσε το προσωπικό ή τα μέσα 
θα αναφέρει στην ΔΠΛΣ ή την ΔΕΜΕΜ την ημερομηνία 
και ώρα αναχώρησης και επιστροφής αυτών, τυχόν οδοι¬ 
πορικά έξοδα, έξοδα τροφής - διαμονής - ιματισμού του 
προσωπικού που απασχολήθηκε, καθώς και ζημιές που 
τυχόν προκάλεσε ο εξυπηρετούμενος στα μέσα και υλικά 
που του διατέθηκαν, με δική του υπαιτιότητα. 

Άρθρο 4 

ΚΟΣΤΟΛΟΓΗΣΗ - ΤΙΜΟΛΟΓΗΣΗ 

1. Με τον όρο κοστολόγηση εννοούμε το σύνολο των 
εργασιών που αποβλέπουν στο να κατατάξουν, καταγρά¬ 
ψουν και κατάλληλα να επιμερίσουν τις δαπάνες, ώστε 
να προσδιορισθεί το κόστος διάθεσης των μέσων ή πα¬ 
ροχής υπηρεσιών με απασχόληση προσωπικού ΑΣ. 

2. Το κόστος καλύπτει τα λειτουργικά έξοδα και αποτε¬ 
λεί την βάση για τον προσδιορισμό της τιμολόγησης διά¬ 
θεσης μέσων και κάθε παρεχόμενης υπηρεσίας από το 
προσωπικό ΑΣ. 

3. Για την κοστολόγηση της διάθεσης των μέσων ΑΣ 
λαμβάνονται υπόψη οι αποσβέσεις, το κόστος λειτουρ¬ 
γίας, το κόστος συντήρησης και το κόστος του προσωπι¬ 
κού επάνδρωσης αυτών. 

4. Με τον όρο τιμολόγηση εννοούμε τον καθορισμό της 
τιμής σύμφωνα με το επόμενο άρθρο. 

5. Η τιμολόγηση αφορά τις εξής περιπτώσεις: 

α. Την διάθεση μέσου με το προσωπικό που το επαν¬ 
δρώνει, καθώς και διάθεση επί πλέον προσωπικού ΛΣ που 
επιβαίνει σ’αυτό. 

β. Την διάθεση προσωπικού ΛΣ για παροχή υπηρεσιών. 

6. Αναπόσπαστο μέρος της παρούσης αποτελεί ο πίνα¬ 
κας του ΠΑΡΑΡΤΗ ΜΑΤΟΣ Δ. 

Άρθρο 5 

ΤΙΜΟΛΟΓΗΣΗ ΔΙΑΘΕΣΗΣ ΜΕΣΩΝ 
ΚΑΙ ΠΡΟΣΩΠΙΚΟΥ ΛΣ 

1. Η τιμολόγηση διάθεσης των μέσων και του προσωπι¬ 
κού του ΛΣ για παροχή υπηρεσιών σε τρίτους διαμορφώ¬ 
νεται όπως παρακάτω: 

α. Έκπτωση 15% επί του κόστους για διάθεση μέσων 
και προσωπικού για παροχή υπηρεσιών από το ΛΣ στα 
ΝΠΔΔ και στους λοιπούς πλην Δημοσίου φορείς του ευ¬ 
ρύτερου δημόσιου τομέα. 

β. Προσαύξηση 50% επί του κόστους για διάθεση μέ¬ 
σων και προσωπικού για παροχή υπηρεσιών από το ΛΣ 
σε φυσικά και νομικά πρόσωπα ιδιωτικού δικαίου της ημε¬ 
δαπής. 

γ. Προσαύξηση 75% επί του κόστους για διάθεση μέ¬ 
σων και προσωπικού για παροχή υπηρεσιών από το ΛΣ σε 
άλλες χώρες και Διεθνείς Οργανισμούς. 

δ. Προσαύξηση 100% επί του κόστους για διάθεση μέ¬ 
σων και προσωπικού για παροχή υπηρεσιών από το ΛΣ 
σε φυσικά και νομικά πρόσωπα της αλλοδαπής. 

2. Η τιμολόγηση διάθεσης των μέσων και του προσω¬ 
πικού θα γίνεται με βάση την ισχύουσα κοστολόγηση και 
σύμφωνα με την παραπάνω παράγραφο θα επιβαρύνεται 
δε αν συντρέχουν λόγοι κατά περίπτωση με: 

α. Τα οδοιπορικά έξοδα και έξοδα τροφής - διαμονής - 
ιματισμού του προσωπικού που απασχολήθηκε. 

β. Τυχόν ζημιές που προξενήθηκαν με υπαιτιότητα του 
εξυπηρετούμενου σε μέσα και υλικά του εξυπηρετού- 
ντος. 

Άρθρο 6 

ΚΡΑΤΗΣΗΥΠΕΡΤΑΝ 

Ποσοστό 4% των εσόδων που εισπράττονται λόγω της 
διάθεσης μέσων και της παροχής υπηρεσιών από το ΛΣ 


σε τρίτους, αποδίδεται στο Ταμείο Αλληλοβοήθειας Ναυ¬ 
τικού (ΤΑΝ). 

Άρθρο 7 

ΧΡΕΩΣΗ - ΕΙΣΠΡΑΞΗ - ΑΠΟΔΟΣΗ ΕΣΟΔΩΝ 

1. Η αρμόδια Υπηρεσία του ΥΕΝ, 

α) Συντάσσει διαπιστωτική πράξη, όπου αναφέρονται 
λεπτομερώς όλες οι χρεώσεις που αφορούν την διάθεση 
μέσων ή προσωπικού ΛΣ (ως υπόδειγμα «ΠΑΡΑΡΤΗΜΑ¬ 
ΤΟΣ Β»), 

β) Εκδίδει αναλυτικό τιμολόγιο (ως υπόδειγμα «ΠΑΡΑΡ¬ 
ΤΗΜΑΤΟΣ Γ») σύμφωνα μετά στοιχεία της διαπιστωτικής 
πράξης το οποίο επιδίδεται στον οφειλέτη (με αποδεικτι¬ 
κό επίδοσης όταν αυτός είναι ιδιώτης). 

γ) Ο οφειλέτης υποχρεούται, μετά την εξόφληση του 
τιμολογίου σε ΔΟΥ της αρεσκείας του, να προσκομίσει 
στην εκδούσα Υπηρεσία το διπλότυπο είσπραξης. 

2. Τα έσοδα από την παροχή υπηρεσιών σε τρίτους, 
εισάγονται ως έσοδα στον Κρατικό Προϋπολογισμό (Κω¬ 
δικός Αριθμός Εσόδου 2339 «Έσοδα από προσφορά 
λοιπών υπηρεσιών του Δημοσίου»). 

3. Στον Τακτικό Προϋπολογισμό του ΥΕΝ θα εγγράφο- 
νται ισόποσες, ως προς τα εισπραχθέντα έσοδα, πιστώ¬ 
σεις ως εξής: 

α) ποσοστό 4% των πιστώσεων (βάσει των εισπραχθέ- 
ντων εσόδων) θα εγγράφεται στον Κωδικό Αριθμό Εξό¬ 
δου 3269 «Λοιπές Αποδόσεις» και θα αποδίδεται με έκ¬ 
δοση χρηματικού εντάλματος στο ΤΑΝ. 

β) το υπόλοιπο ποσό θα εγγράφεται σε κωδικούς αρι¬ 
θμούς εξόδων του προϋπολογισμού του ΥΕΝ κατόπιν 
προτάσεων των αρμοδίων υπηρεσιών του Υπουργείου 
Εμπορικής Ναυτιλίας. 

Πειραιάς, 13 Νοεμβρίου 2002 
Ο Αρχηγός Λ.Σ. 

Αντιναύαρχος ΛΣ X. ΔΕΛΗΜΙΧΑΛΗΣ 

2. Η έναρξη εφαρμογής του Κανονισμού ορίζεται σε 
ένα (1) μήνα μετά την δημοσίευσή του στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Νοεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΦΛΩΡΙΔΗΣ ΓΙΩΡΓΟΣ ΑΝΩΜΕΡΙΤΗΣ 

ΠΑΡΑΡΤΗΜΑ Α 

Ανήκει στην αρ.ΚΥΑ 


ΑΙΤΗΣΗ 


ΕΠΩΝΥΜΙΑ (1) 

Ή 

ΕΠΩΝΥΜΟ (2) 
ΟΝΟΜΑ (2) 

ΟΝ. ΠΑΤΡΟΣ (2) 

ΟΝ. ΜΗΤΡΟΣ (2) 
ΕΤΟΣ ΓΕΝ. (2) 

ΤΟΠΟΣ ΓΕΝ. (2) 
ΕΔΡΑ-ΔΙΕΥΘΥΝΣΗ (1) 
Δ/ΝΣΗ ΚΑΤΟΙΚΙΑΣ (2) 
ΑΔΤ (2) 

ΑΦΜ 


ΠΡΟΣ: 


1. Παρακαλούμε όπως μας διαθέσετε (3).την (4).και ώρα (5). 

με σκοπό (6). 

2. Επίσης με την παρούσα δηλώνουμε ότι αποδεχόμεθα την καταβολή του χρηματικού ποσού που θαπροκύψειγιατις 
ανωτέρω Υπηρεσίες, σύμφωνα με την ισχύουσα τιμολόγηση του ΥΕΝ. 

Τόπος /Ημερομηνία 

Ο Αϊτών 


ΣΗΜΕΙΩΣΕΙΣ 

1. Προκειμένου για Δημόσιες Υπηρεσίες - Οργανισμούς - Νομ. πρόσωπα 

2. Προκειμένου για φυσικά πρόσωπα 

3. Περιγράφονται τα αιτούμενα μέσα ή το προσωπικό ΑΣ 

4. Ημερομηνία διάθεσης 

5. Ώρα διάθεσης 

6. Περιγράφεται ο σκοπός διάθεσης, ο τόπος αναχώρησης και προορισμού, η διάρκεια διάθεσης, πλήρη στοιχεία 
των ατόμων που τυχόν θα μετακινηθούν με τα μέσα ΑΣ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ Β 

Ανήκει στην αρ.ΚΥΑ 


ΕΛΛΗΝΙΚΗ ΔΗΜΟΚΡΑΤΙΑ 
ΥΕΝ/ΔΟΥ-Β/ΓΧΑ 


ΔΙΑΠΙΣΤΩΤΙΚΗ ΠΡΑΞΗ 

Τιμολόγησης διάθεσης μέσων ή παροχής Υπηρεσιών από προσωπικό ΑΣ 


Έχοντας υπόψη: 

1. Το άρθρο 60 του Ν. 2935/2001 (ΦΕΚ 162/Α'/19-7-2001) «Προσωπικό Λιμενικού Σώματος και άλλες διατάξεις». 

2. Την αριθ.ΚΥΑ Υπουργών Εμπορικής Ναυτιλίας και Οικονομικών «Έγκριση Κανονισμού». 

3. Την από.αίτηση του.με την οποία αιτείται. 


4. Την αριθ. έγκριση ΥΕΝ/.ή Λιμενικής Αρχής . (διαγρά¬ 

φεται ανάλογα). 

5. Την αριθ.αναφορά της.(Υπηρεσία που διέθεσε το προσωπικό ή τα μέσα). 

6. Τα λοιπά στοιχεία. 


ΤΙΜΟΛΟΓΟΥΜΕ 


1. Την διάθεση των μέσων και την παροχή υπηρεσιών από προσωπικό ΑΣ υπέρ του . 

την.με σκοπό.αναλυτικά ως εξής: 

α. π.χ. Διάθεση ενός περιπολικού σκάφους ΑΣ κατηγορίας Α-ΙΙ για τρεις ώρες 639,00x3 = 
β. π.χ. Διάθεση πέντε (5) ανδρών ΑΣ για τρεις ώρες 6,00x3x5 = 

ΣΥΝΟΛΟ 


1.917,00 € 
90,00 € 
2.007,00 € 


2. Η παρούσα να αποσταλεί αρμοδίως για καταβολή του ανωτέρω ποσού. 


Ο ΧΕΙΡΙΣΤΗΣ 


Ο ΤΜΗΜΑΤΑΡΧΗΣ 


Ο ΔΙΕΥΘΥΝΤΗΣ 

ΠΑΡΑΡΤΗΜΑ Γ 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
ΤΜΗΜΑ Β-Γρ. ΧΡΗΜΑΤΙΚΩΝ ΑΠΑΙΤΗΣΕΩΝ 
Κ. Παλαιολόγου 1 18535 Πειραιάς 
ΑΦΜ 


ΤΙΜΟΛΟΓΙΟ ΠΑΡΟΧΗΣ ΥΠΗΡΕΣΙΩΝ 

Από το ΛΣ σε Δημόσιες Υπηρεσίες και τρίτους 
Εκδίδεται σύμφωνα με την.ΚΥΑ 

.(στοιχεία οφειλέτη) 

Διεύθυνση.ΤΚ.Πόλη. 


Α/Α 

ΑΙΤΙΟΛΟΓΙΑ 

ΠΟΣΟ 

ΠΑΡΑΤΗΡΗΣΕΙΣ 

1 . 

Διάθεση ενός περιπολικού σκάφους 


α) Η από. 

... αίτηση ενδιαφερο- 


Κατηγορίας ΑΙΙ για τρεις ώρες 


μενού 



639,00 χ 3 

1.917,00 € 

β) Η αρ. 

. αναφορά Λιμενικής 

2. 

Διάθεση πέντε (5) ανδρών ΛΣ 
για τρεις ώρες 

90,00 € 

Αρχής 

Υ) Η αρ. 

ΔΕΜΕΜ 

. έγκριση ΥΕΝ/ΔΠΛΣ- 


6,00 χ 3 χ 5 


δ) Η αρ. 

.. διαπιστωτική πράξη. 


ΣΥΝΟΛΟ 

2.007,00 € 




Ολογράφως 

Δύο χιλιάδες επτά ευρώ 




Ο ΤΜΗΜΑΤΑΡΧΗΣ Ο ΧΕΙΡΙΣΤΗΣ 

ΘΕΩΡΗΘΗΚΕ 
Ο ΔΙΕΥΘΥΝΤΗΣ 

ΠΑΡΑΡΤΗΜΑ Δ 

Ανήκει στην αρ.ΚΥΑ 


ΠΙΝΑΚΑΣ ΚΟΣΤΟΛΟΓΗΣΗΣ ΧΡΗΣΗΣ ΜΕΣΩΝ ΚΑΙ 
ΑΠΑΣΧΟΛΗΣΗΣ ΠΡΟΣΩΠΙΚΟΥ ΛΣ 


Α. ΧΕΡΣΑΙΑ ΜΕΣΑ 

1. Λεωφορεία μεταφοράς προσωπικού 

2. Φορτηγά / γερανοφόρα οχήματα 

3. Περονοφόρα 

4. Περιπολικά οχήματα συμβατικού τύπου 

5. Περιπολικά οχήματα τύπου ϋΕΕΡ 4x4 

6. Μοτοσυκλέτες 


120,00 €/ώρα 
89,00 €/ ώρα 
27,00 €/ ώρα 
20,00 €/ ώρα 
30,00 €/ ώρα 
12,00 €/ώρα 


Β. ΠΛΩΤΑ ΜΕΣΑ 

1. Περιπολικά πλοία ανοικτής θαλάσσης 
(Κατηγορία Α-Ι) 

2. Παράκτια περιπολικά σκάφη 
(Κατηγορία Α-ΙΙ) 

3. Ταχύπλοα Περιπολικά σκάφη πνευστού τύπου 
(Κατηγορία Α-ΙΙΙ) 

4. Βοηθητικά σκάφη 
(Κατηγορία Β) 

5. Αντιρρυπαντικά σκάφη 

(Κατηγορία Γ-Ι) (για εργασίες εκτός απορρύπανσης) 

6. Ναυαγοσωστικά σκάφη 

Γ. ΕΝΑΕΡΙΑ ΜΕΣΑ 

1. Μονοκινητήρια αεροσκάφη 

2. Δικινητήρια αεροσκάφη 

3. Ελικόπτερα 


1894,00 € 
639,00 €/ ώρα 
51,00 €/ ώρα 
23,00 €/ ώρα 
582,00 €/ ώρα 
748,00 €/ ώρα 

710,90 €/ ώρα 
2005,00 €/ ώρα 
1230,00 €/ ώρα 


Δ. ΑΠΑΣΧΟΛΗΣΗ ΠΡΟΣΩΠΙΚΟΥ ΛΣ 

1. Προσωπικό ΛΣ 6,00 €/ ώρα 

2. Τα ανωτέρω ποσά προσαυξάνονται κατά 50% για κάθε επιπλέον ώρα μετά τις 7,30 ώρες εργασίας καθώς και τις 
μη εργάσιμες ημέρες και ώρες. Χρόνος μικρότερος της ημίσειας ώρας δεν προσμετράται. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





